钦定古今图书集成/明伦汇编/闺媛典/第210卷 > 徐珊妻张雪娘
## 钦定古今图书集成/明伦汇编/闺媛典/第210卷 > 徐珊妻张雪娘

按《浦城县志》：张雪娘年十九，归徐珊。珊病亡，雪娘年
二十二，号哭饮血，誓以身殉。诸姒劝曰：“若死，藐孤谁
托？老亲在堂，谁可独任？徒死无益也。”乃强起，屏居一
室，辟纑以供朝夕。富人黄渊慕其贞淑，强欲委禽，妇
即闭户自缢。姑饶氏毁牖入救，得免，年七十有八。终
万历间，直指徐兆魁请于朝旌表。